Zoo Tallinn

Zoo Tallinn ialah sebuah zoo di Tallinn, Estonia, yang diasaskan pada tahun 1939. Ia merupakan satu-satunya zoo di Estonia, dan sehingga 2012, ia menempatkan 13,336 haiwan yang mewakili 548 spesies.  Sejak 2009, ia adalah zoo yang paling banyak dikunjungi di negara-negara Baltik.

 Sejarah 
Pada tahun 1937, pasukan penembak Estonia memenangi gelaran Juara Dunia di Helsinki. Mereka membawa pulang seekor lynx muda, bernama Illu. Illu menjadi pameran pertama di zoo tersebut, yang dibuka secara rasmi pada 25 Ogos 1939. Lynx tersebut kemudiannya dipilih untuk menjadi haiwan lambang zoo. 

Pada mulanya, zoo tersebut terletak di pinggir Taman Kadriorg. Estonia telah diduduki dan diilhaki oleh Kesatuan Soviet pada tahun 1940, yang melambatkan pembangunan zoo yang dirancang. Ia berpindah ke sebuah tapak  di daerah Veskimetsa pada tahun 1983. 

 Haiwan dan pameran 
Kumpulan Spesies  Haiwan  Mamalia 90 1,296 Burung 123 618 Reptilia 43 156 Amfibia 17 141 Ikan 131 2,373 Invertebrata 144 8,752 Jumlah (2012) 548 13,336
kanan|thumb|200x200px| Kandang gajah Zoo Tallinn.
Zoo Tallinn mempunyai koleksi kambing dan biri-biri gunung terbesar di dunia,"Discover Tallinn Zoo".  dan koleksi helang dan hantu yang besar.

Zoo ini mempunyai dua rumah tropika yang terdapat buaya dan reptilia lain, serta ikan, burung eksotik, marmoset, cimpanzi, dan cerpelai.

Rumah Gajah dibina pada tahun 1989 untuk meraikan ulang tahun ke-50 zoo tesebut. Ia menempatkan ular, gajah Afrika, dua badak sumbu hitam, badak air kerdil, armadilo, dan tikus.

Alpinarium telah menjadi sebahagian daripada zoo sejak tahun 2004. Di Alpinarium, seseorang boleh menemui biri-biri gunung, ibex, dan harimau bintang salji.

Kompleks Asia Tengah telah dibina pada tahun 2002, dan terdapat haiwan seperti kuda Przewalski, unta Baktria, bison, yak, dan dubuk. Berhampiran Kompleks Asia Tengah terdapat kuang dan tasik burung air yang menjadi rumah kepada itik, undan, joyinah, dan burung air yang lain.

Gunung Helang ialah kediaman kepada helang, hering, dan hantu. Di sini seseorang boleh menemui pelbagai jenis hering, helang emas, helang laut Steller, jampuk kubur, dan banyak lagi helang dan hantu.

 Pemuliharaan dan pembiakan 
kiri|thumb|300x300px| Harimau bintang Amur bernama Darla di Zoo Tallinn
Zoo Tallinn telah berjaya membiak banyak haiwan, termasuklah harimau bintang Amur, goral ekor panjang, helang laut Steller, badak sumbu hitam, dan harimau bintang salji.

Zoo Tallinn sedang mengusahakan misi mink Eropah untuk melepaskan haiwan terancam ini ke hutan.

 Kejadian 
Pada akhir 2007, seekor beruang kutub melarikan diri dari sangkarnya kerana kecuaian manusia, dan mati selepas ditenangkan.

Pada Julai 2004, seorang lelaki yang tertidur dalam keadaan mabuk, bangun dan berkeliaran di zoo seorang diri. Dia telah cuba memberi biskut kepada seekor beruang kutub, tetapi tangannya dibaham. Jeritannya menyedarkan pihak keselamatan, yang menghubungi ambulans. Dia terselamat selepas pembedahan, tetapi tangannya tidak dapat diselamatkan.

 Masa depan 
Zoo Tallinn sedang membina pameran baharu untuk beruang, serigala, harimau dan haiwan-haiwan lain, yang tinggal di bangunan tentera lama sekarang. Zoo tersebut sedang menjalani program pemodenan besar, mengemaskini kemudahan.

 Rujukan 

Kategori:Sumber bahasa Jerman CS1 (de)
Kategori:Sumber CS1 bahasa Estonia (et)
Kategori:Koordinat pada Wikidata
Kategori:Zoo di Estonia